посочени в настоящия регламент, тези сервизни работилници следва да гарантират, че бордовото оборудване функционира с подходящо ниво на точност. Такива сервизни работилници могат да бъдат, след необходимото приспособяване, контролно-техническите пунктове, посочени в Директива 2014/45/ЕС на Европейския парламент и на Съвета (3), сервизите, посочени в Регламент (ЕС) No 165/2014 на Европейския парламент и на Съвета (4), или други работилници, които спазват изискванията на настоящия регламент. Държавите членки, които изберат да не въвеждат използването на бордово оборудване за претегляне въз основа на член 10 г., параграф 1 от Директива 96/53/ЕО, не е нужно да създават такива сервизни работилници.
 (7)
 Съвременното равнище на технологиите не позволява стандартите за комуникация CEN DSRC и СИТС да се приложат в бордовото оборудване за претегляне до 27 май 2021 г. Затова следва да се приеме подход на поетапно внедряване на бордовото оборудване за претегляне, така че промишлеността да има възможност да разработи изделия, съответстващи на изискванията на настоящия регламент, и по-конкретно на приложение II и на определени изисквания от приложение III. Държавите членки, които изберат да въведат инсталиране в превозните средства на бордово оборудване за претегляне, следва до 27 май 2021 г. да изпълнят изискванията, отнасящи се до етап 1, посочени в приложения I и III. За изпълнение на изискванията, посочени в приложение II, и на изискванията относно етап 2, посочени в приложения I и III, следва да бъде отпуснат допълнителен тригодишен период.
 (8)
 Държавите членки могат да предприемат конкретни мерки, за да изискат на превозните средства, които трябва да бъдат проверени от компетентните органи, за да се гарантира съответствие с Директива 96/53/ЕО, и които са пуснати в движение от 27 май 2021 г. и са регистрирани на тяхна територия, да бъде монтирано бордово оборудване за претегляне. Не следва да се изисква да бъде монтирано такова оборудване на превозните средства, които са пуснати в движение и са регистрирани преди тази дата.
 (9)
 Мерките, предвидени в настоящия регламент, са в съответствие със становището на Комитета за автомобилен транспорт, посочен в член 10и от Директива 96/53/ЕО,
 ПРИЕ НАСТОЯЩИЯ РЕГЛАМЕНТ:
 Член 1
 Обхват
 1. С настоящия регламент се установяват еднакви условия за оперативна съвместимост и за съвместимост на бордово оборудване за претегляне, инсталирано в превозни средства или комбинации от превозни средства с цел осигуряване на съответствие с член 10 г., параграфи 4 и 5 от Директива 96/53/ЕО или с изискванията относно максималната маса при националния превоз в държавата членка, в която се ползва превозното средство.
 2. Настоящият регламент не се прилага по отношение на държавите членки, които изберат да не въвеждат използването на бордово оборудване за претегляне в съответствие с член 10 г., параграф 1 от Директива 96/53/ЕО.
 3. Държавите членки могат да предвидят освобождаване от задължението за инсталиране на бордово оборудване за претегляне в превозни средства или комбинации от превозни средства, чиято конструкция или вид товар прави невъзможно надвишаването на максимално допустимата маса. Тези освобождавания не се извършват въз основа на посочената от производителя технически допустима максимална маса с товар на превозното средство. Превозните средства или комбинациите от превозни средства, които се ползват от освобождаване, могат обаче да бъдат